b'\n_START_ARTICLE_\nZdravko\n_START_SECTION_\nIzvor imena\n_START_PARAGRAPH_\nIme Zdravko je slovanskega izvora. Ime razlagajo iz pridevnika zdrav. Glede na pomen imenu Zdravko ustreza latinsko ime Valens oziroma Valentinus, slovensko Valentin.\n_START_SECTION_\nPogostost imena\n_START_PARAGRAPH_\nPo podatkih SURSa je bilo na dan 31. decembra 2007 v Sloveniji 2.750 oseb z imenom Zdravko, medtem ko imena Zdravo in Zdravomir na ta dan nista bila v uporabi, ali pa je bilo \xc5\xa1tevilo uporabnikov manj\xc5\xa1e od pet.\n_START_SECTION_\nOsebni praznik\n_START_PARAGRAPH_\nV koledarju je Zdravko uvr\xc5\xa1\xc4\x8den k imenu Valentin, ki god praznuje 14. februarja ali pa 21. maja.'